Giedra Radvilavičiūtė

Giedra Radvilavičiūtė (g. 1960 m. kovo  5 d. Panevėžyje) – Lietuvos prozininkė, eseistė.

 Biografija 
1983 m. baigė lituanistiką Vilniaus universitete ir mokytojavo provincijoje. 1986 m. persikėlė į Vilnių, ilgą laiką dirbo redakcijose. 1994–1997 m. su šeima gyveno Čikagoje, ten būdama, kartu su vyru kalbininku Giedriumi Subačiumi išleido Čikagos „Newberry“ bibliotekos lituanistinių ir prūsistinių knygų iki 1882 m. katalogą.

Debiutavo kaip apsakymų rašytoja 1986 m., tačiau tikrasis žingsnis į lietuvių literatūrą prasidėjo 1999 m., kai kultūrinėje spaudoje pradėjo skelbti esė. 2002 m. penkios esė paskelbtos kolektyviniame esė rinkinyje „Siužetą siūlau nušauti“. 2004 m. išėjo atskira esė rinktinė „Suplanuotos akimirkos“. Už 2010 m. išleistą esė rinkinį „Šiąnakt aš miegosiu prie sienos“ autorė apdovanota Europos Sąjungos literatūros premija.Rašytoja Giedra Radvilavičiūtė laimėjo Europos Sąjungos literatūros premiją 2018 m. išleido esė rinkinį „Tekstų persekiojimas“.

 Įvertinimas 

 2012 m. Europos Sąjungos literatūros premija
 2015 m. Lietuvos nacionalinė kultūros ir meno premija

 Šaltiniai 

Radvilavičiūtė, Giedra
Kategorija:Lietuvos nacionalinės kultūros ir meno premijos laureatai